Cəmil Fərəcov

**Cəmil Əliqulu oğlu Fərəcov** () — Azərbaycan kinorejissoru, Azərbaycan SSR əməkdar incəsənət xadimi (1989).

Cəmil Fərəcov Azərbaycanın ilk qadın qəzeti "İşıq"ın redaktoru Xədicə xanım və naşiri Mustafa bəy Əlibəyovların nəvəsidir.

## Həyatı
Cəmil Əliqulu oğlu Fərəcov 13 fevral 1946-cı ildə Bakıda anadan olub. Azərbaycan Neft və Kimya İnstitutunu (1969), Leninqrad Dövlət Teatr, Musiqi və Kinematoqrafiya İnstitutunun rejissorluq fakültəsini bitirib (1974).

1970-ci ildən "Azərbaycanfilm" kinostudiyasında rejissor işləyib. 1997–2002-ci illərdə "Yaddaş" sənədli filmlər studiyasının bədii rəhbəri və direktoru, 2002–2006-cı illərdə Mədəniyyət Nazirliyinin Kino İşləri Baş İdarəsinin müdiri, 2006–2012-ci illərdə Mədəniyyət və Turizm Nazirliyinin kinematoqrafiya şöbəsinin sektor müdiri vəzifələrində çalışıb. Əməkdar incəsənət xadimidir. Ailəlidir, iki övladı, üç nəvəsi var idi.

Cəmil Fərəcov 1 avqust 2023-cü ildə vəfat edib. "Qurd qapısı" qəbiristanlığında torpağa tapşırılıb.

## Filmoqrafiya
# Arvadım Mənim, Uşaqlarım Mənim (1978)
# "Azərbaycan" dünyanı gəzir (film, 1984)
# "Azərbaycan"da dəniz səyahəti (film, 1976)
# Ağır şkaf (film, 1971)
# Axırıncı maqın sonu (film, 1974)
# Ayna və Həmid (film, 1990)
# Azərbaycan kinosu-80 (film, 1996)
# Azərbaycan məktəbi yüksəlişdə (film, 1972)
# Azərbaycan və Nobel qardaşları (film, 1991)
# Başdan ayağa (film, 1973)
# Bəhrə (film, 1984)
# Bir səfərin izilə (film, 1980)
# Biz qayıdacağıq (veriliş, 2007) (II)
# Çay daşının göz yaşı... (film, 1971)
# Cəh-cəh həsrətində (film, 1983)
# Diplomlu mütəxəssis (film, 1974)
# Ev dirəyi-el dirəyi (film, 1982)
# Fərhad (film, 1987)
# Foto həvəskarı (film, 1985)
# Gecikmiş gündəlik (film, 1986)
# Gəmiqaya (film, 1981)
# Həmrəylik günü (film, 1976)
# İkinci həyat (film, 1984)
# İnsanlar, atlar, təkərlər (film, 1979)
# Kimdir müqəssir? (film, 1984)
# Küləyapardı (film, 1986)
# Qızıl balıqlar (film, 1975)
# Mikayıl Abdullayev (film, 1972)
# Musaküçə kəndinin sakinləri (film, 1973)
# Nailiyyətlər estafeti (film, 1981)
# Neft maşınqayırmasının flaqmanı (film, 1992)
# Neft və qaz çıxarılan rayonlarda qəza-xilasedici və bərpa işləri (film, 1974)
# Nəticə (film, 1984) (I)
# Nəzarətin reydi "Mozalan"ın qeydi (film, 1977)
# Od əsgərləri (film, 1978)
# Sən həmişə bizimləsən (film, 1997)
# Sənin həyat mövqeyin (film, 1979)
# Super ağcaqanad (film, 1981)
# Sürpriz (film, 1977)
# Suvenir (film, 1972)
# Suya səyahət (film, 1996)
# Toya dəvətnamə (film, 1973)
# Xəzinə (film, 1970)
# Xoş gəlmisiniz! (film, 1973)
# Yeraltı əhvalat (film, 1975)
# Zamanın əsas yolu (film, 1977)
# Mən Bakını sevirəm (film, 2014)

## Mənbə
* Азербайджанской ССР кинематография. Кино: Энциклопедический словарь / Гл. ред. С. И. Юткевич; Редкол.: Ю. С. Афанасьев, В. Е. Баскаков, И. В. Вайсфельд и др. — Москва: Советская энциклопедия, 1987. — стр. 13.
* Xamis Muradov. Kinofabrikdən başlanan yol. Azərbaycan Respublikası Mədəniyyət Nazirliyi. C. Cabbarlı adına "Azərbaycanfilm" kinostudiyası. Aydın Kazımzadə. Bizim "Azərbaycanfilm". 1923–2003-cü illər. Bakı: Mütərcim, 2004.- səh. 5.
* Azərbaycan Milli Ensiklopediyası: Azərbaycan. Ramiz Məmmədov. Kino. Azərbaycan Milli Ensiklopediyası Elmi Mərkəzi, 2007.- səh. 815.

## İstinadlar